open-index/open-wikipedia-markdown huggingface dataset:
יאן ואוטרס

**יאן יאקובוס ואוטרס** (בהולנדית: **Jan Jacobus Wouters**, נולד ב-17 ביולי 1960 באוטרכט שבהולנד) הוא כדורגלן עבר הולנדי ששיחק בעמדת הקשר ההגנתי, בעיקר באייאקס אמסטרדם.

ואוטרס נבחר לכדורגלן השנה בהולנד בשנת 1990.

## קריירת מועדונים
### אוטרכט
ואוטרס גדל במועדון הכדורגל אוטרכט מליגת העל ההולנדית, שם שיחק בבוגרים החל משנת 1980. עם אוטרכט זכה ואוטרס פעם אחת בגביע ההולנדי, בשנת 1985. ואוטרס סיים את תקופתו באוטרכט בשנת 1986, לאחר שש עונות בקבוצה, בהן כבש 21 שערים ב-186 הופעות.

### אייאקס אמסטרדם
בקיץ 1986 חתם ואוטרס באייאקס אמסטרדם, עמה זכה בתארים רבים, הן בזירה המקומית והן בזירה הבינלאומית. ואוטרס זכה פעם אחת באליפות הולנד, ופעמיים בגביע ההולנדי. בשנת 1987 זכה ואוטרס עם אייאקס אמסטרדם בגביע אירופה למחזיקות גביע, לאחר ניצחון 1-0 בגמר על לוקומוטיב לייפציג מליגת העל המזרח גרמנית, משער של מרקו ואן באסטן. בשנת 1992 זכתה אייאקס בגביע אופ"א, לאחר ניצחון בשערי חוץ במפגש כפול מול טורינו, אך ואוטרס היה שותף רק לחצי הראשון של אותה עונה, מאחר שבפגרת החורף חתם בבאיירן מינכן. ואוטרס עזב את אייאקס אמסטרדם לאחר חמש עונות וחצי, בהן הבקיע 21 שערים ב-150 הופעות.
בשנת 1990, לאחר הצטיינות ואוטרס הן באייאקס אמסטרדם והן בנבחרת הולנד, נבחר ואוטרס לכדורגלן השנה בהולנד.

### באיירן מינכן
בפגרת החורף של עונת 1991/92 חתם ואוטרס בבאיירן מינכן, שם שיחק שנתיים, וכבש שישה שערים ב-66 הופעות. גם את באיירן מינכן עזב ואוטרס בפגרת החורף של עונת 1993/94, כאשר בהמשך עונה זו זכתה באיירן מינכן באליפות הבונדסליגה.

### פ.ס.וו. איינדהובן
בפגרת החורף של עונת 1993/94 חתם ואוטרס בפ.ס.וו. איינדהובן מליגת העל ההולנדית, עמה זכה בגביע ההולנדי בשנת 1996, כפי שזכה גם באוטרכט ובאייאקס אמסטרדם. בתום עונה זו, פרש ואוטרס ממשחק פעיל, לאחר שנתיים וחצי באיינדהובן, בהן כבש חמישה שערים ב-52 הופעות.

## קריירה בינלאומית
לואוטרס הייתה קריירה בינלאומית עשירה מאוד בנבחרת הולנד, עמה השתתף ביורו 1988, בו זכתה הנבחרת ההולנדית לאחר ניצחון בגמר על נבחרת ברית המועצות. ואוטרס היה ממצטייני הטורניר, ואף נבחר לנבחרת יורו 1988. בהמשך, ייצג את הולנד גם במונדיאל 1990, יורו 1992 ומונדיאל 1994, שאחריו פרש מהנבחרת, עם ארבעה שערים ב-70 הופעות.

## קריירת אימון
לאחר הפרישה, ואוטרס פתח בקריירת אימון, ומילא תפקידים שונים בכל שלוש הקבוצות ההולנדיות בהן שיחק, ואימן אף בקבוצות מחוץ להולנד, כמו גלאזגו ריינג'רס מליגת העל הסקוטית וקסימפשה מליגת העל הטורקית. נכון לשנת 2015, ואוטרס משמש כעוזר מאמן בפיינורד מליגת העל ההולנדית.

## תארים
עם אוטרכט:
* הגביע ההולנדי: 1984/85

עם אייאקס אמסטרדם:
* אליפות ליגת העל ההולנדית: 1989/90
* הגביע ההולנדי (2): 1985/86, 1986/87
* גביע אירופה למחזיקות גביע: 1986/87
* גביע אופ"א: 1991/92

עם באיירן מינכן:
* אליפות הבונדסליגה: 1993/94

עם פ.ס.וו. איינדהובן:
* הגביע ההולנדי: 1995/96

עם נבחרת הולנד:
* אליפות אירופה בכדורגל: 1988

תארים אישיים:
* כדורגלן השנה בהולנד: 1990
* יורו 1988: נבחרת הטורניר

## קישורים חיצוניים

* סטטיסטיקות 

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני אוטרכט
קטגוריה:כדורגלני אייאקס
קטגוריה:כדורגלני באיירן מינכן
קטגוריה:כדורגלני פ.ס.וו. איינדהובן
קטגוריה:כדורגלני נבחרת הולנד
קטגוריה:כדורגלני יורו 1988
קטגוריה:כדורגלני מונדיאל 1990
קטגוריה:כדורגלני יורו 1992
קטגוריה:כדורגלני מונדיאל 1994
קטגוריה:מאמני כדורגל הולנדים
קטגוריה:מאמני אייאקס
קטגוריה:מאמני אוטרכט
קטגוריה:הולנדים שנולדו ב-1960
היינריך העשירי, דוכס בוואריה

**היינריך הגאה** (בגרמנית: **Heinrich der Stolze**; 1108 – 20 באוקטובר 1139), אשר נמנה עם בית ולף (Welf), היה דוכס בוואריה תחת השם **היינריך העשירי** (1126–1138) ודוכס סקסוניה תחת השם **היינריך השני** (1137–1139).

## ביוגרפיה
היינריך נולד בשנת 1108 להיינריך התשיעי, דוכס בוואריה ולוולפהילדה מסקסוניה, בתו של מגנוס, דוכס סקסוניה. בשנת 1126 מת היינריך התשיעי, והיינריך עלה לשלטון במקומו בבוואריה. בשנת 1127 התחתן היינריך עם גרטרוד מזיפלינגנבורג, בתו של לותאר השלישי, קיסר האימפריה הרומית הקדושה, ולזוג נולד הבן היינריך הארי, דוכס סקסוניה ובוואריה. היינריך תמך בלותאר במאבקו כנגד האחים פרידריך השני, דוכס שוואביה וקונראד השלישי, מלך גרמניה. בשנת 1136 נטל היינריך חלק במסעו של חמיו לאיטליה, וסייע לו בכיבוש ממלכת סיציליה. כגמול על עזרתו, מונה היינריך למרקיז טוסקנה ודוכס ספולטו.

לאחר מותו של לותאר השלישי, קיסר האימפריה הרומית הקדושה בשנת 1137, היה היינריך בין המועמדים לרשת את הכתר, אולם לבסוף נבחר קונראד השלישי, מלך גרמניה. קונראד דרש מהיינריך לוותר על דוכסות סקסוניה, אולם היינריך סירב ואף נמנע מלהישבע שבועת אמונים לקונראד. בתמורה, נישל קונראד את היינריך בשנת 1139 מנחלותיו, ומסר את דוכסות בוואריה ללאופולד הרביעי, מרקיז אוסטריה, ואת דוכסות סקסוניה לאלברכט "הדב". היינריך החל לגייס את כוחותיו והצליח להחזיר לידיו את דוכסות סקסוניה, אולם לפתע מת בפתאומיות, תוך שהוא משאיר את בנו הקטן היינריך הארי, דוכס סקסוניה ובוואריה.

## אילן יוחסין

## קישורים חיצוניים

* 

קטגוריה:סקסוניה: היסטוריה
קטגוריה:בוואריה: היסטוריה
קטגוריה:אנשי ימי הביניים
קטגוריה:האימפריה הרומית הקדושה
קטגוריה:דוכסי בוואריה
קטגוריה:בית ולף
קטגוריה:ילידי 1108
קטגוריה:נפטרים ב-1139
קדחת הקרח

**[[קדחת ים-תיכונית משפחתית|קדחת]] הקרח** (באנגלית: **Frozen Fever**) הוא סרט הנפשה קצר באורך 7 דקות, שהופק על ידי אולפני ההנפשה של וולט דיסני והופץ על ידי סרטי אולפני וולט דיסני שבבעלות חברת וולט דיסני. הסרט מתרחש לאחר אירועי הסרט "לשבור את הקרח" שיצא ב-2013, ומספר את סיפור מסיבת יום ההולדת 19 של אנה. כריס באק וג'ניפר לי חזרו לכיסא הבמאים פעם נוספת בעוד שקריסטן בל, אידינה מנזל, ג'ונתן גרוף, וג'וש גד חזרו לדבב את הדמויות כמו שדיבבו בסרט הקודם.

**קדחת הקרח** הוכרז לראשונה בספטמבר 2014 על ידי סמנכ"ל "הנפשות דיסני", ג'ון לאסיטר. הסרט הוצג ויצא לראשונה בבתי קולנוע לצדו של הסרט "סינדרלה" ב-13 במרץ 2015. הסרט קיבל ביקורות חיוביות ממבקרים, יחד עם דברי שבח לשיר החדש "Making Today a Perfect Day" שנכתב על ידי קריסטן אנדרסון-לופז ורוברט לופז.

## עלילה
הגיע יום הולדתה ה-19 של אנה, אלזה מתכננת לה מסיבת הפתעה מיוחדת בעזרתם של קריסטוף, סוון, ואולף. אבל בעוד שהיא מובילה את אנה במסע אחר מתנות יום ההולדת שלה באמצעות חוט שמתפתל סביב הממלכה, אלזה חוטפת צינון, ושלא ביודעין מייצרת קבוצה של אנשי שלג קטנים עם כל עיטוש היוצא לה. אנשי השלג הקטנים מתחילים לפרק את הקישוטים המושקעים של מסיבת יום ההולדת בזמן שקריסטוף מנסה לעצור אותם. בעוד אלזה מובילה את אנה ברחבי הממלכה, קריסטוף, סוון, ואולף מנסים להשתלט על אנשי השלג הקטנים ולתקן את הקישוטים ולתלות אותם מחדש כמו שהיו, בדיוק בזמן לחזרתן של אנה ואלזה לטירה. לאחר שאלזה כמעט נופלת ממגדל השעון, אנה מושכת אותה חזרה ומשכנעת אותה לקחת מנוחה, והשתיים חוזרות לארמון. בארמון, בעוד אנה מופתעת מהמסיבת הפתעה שארגנו לכבודה, אלזה מתעטשת שוב ויוצרת כדור שלג ענק דרך שופר ענקי, היא נושפת בשופר והכדור שלג הענק עף ופוגע בהאנס המרצה את עונשו בבית הכלא. אז, לאחר המסיבה אלזה נשכבת במיטתה למנוחה תחת השגחתה וטיפולה של אנה. בינתיים, אולף, קריסטוף, וסוון מלווים את אנשי השלג הקטנים אל ארמון הקרח של אלזה, שם הם פוגשים את איש השלג הענק מרשמלו ונשארים איתו.

## צוות השחקנים

## קישורים חיצוניים
* 

* מתי יגיע למסכי הקולנוע הסרט "קדחת הקרח"? באתר "פרוגי"
* "סינדרלה״, ביקורת (וגם: ״קדחת הקרח״) באתר "סינמסקופ"

## הערות שוליים

קטגוריה:סרטים אמריקאיים
קטגוריה:סרטי פנטזיה
קטגוריה:דיסני: סרטים
קטגוריה:סרטי 2015
קטגוריה:סרטי אנימציה ממוחשבת
קטגוריה:סרטי קומדיה
קטגוריה:סרטי קומדיה מונפשים
קטגוריה:סרטים קצרים
קטגוריה:סרטי הנפשה מוזיקליים
קטגוריה:לשבור את הקרח
קטגוריה:סרטים על אחיות
קטגוריה:סרטים קצרים של דיסני
דראפט ההרחבה של שנת 1974 ב-NBA

**דראפט ההרחבה של שנת 1974 בליגת ה-NBA** היה דראפט ההרחבה השישי בתולדות הליגה. הדראפט התקיים ב-20 במאי 1974 בעקבות הצטרפותה של קבוצת ניו אורלינס ג'אז כקבוצה ה-22 בליגת ה-NBA.

## תהליך הבחירה
בדראפט הרחבה לכל קבוצה יש אפשרות "להגן" על חלק משחקני הסגל שלה, בחירת השחקנים מתבצעת מתוך רשימת השחקנים הלא-מוגנים. בדראפט הנוכחי יכלה כל קבוצה להגן על 7 שחקנים, מתוך השחקנים הנותרים בחרה דאלאס 17 שחקנים, אחד מכל קבוצה.

הבחירות של הג'אז כללו את הסנטר וולט בלאמי, שרשם לזכותו 4 הופעות במשחק האולסטאר, בוב קאופמן שהופיע 3 פעמים באולסטאר וג'ון בלוק שרשם הופעה אחת. אך הקריירה של שחקני האולסטאר בקבוצה לא האריכה ימים-קאופמן הועבר בטרייד לאטלנטה הוקס, בלאמי בן ה-35 שיחק רק משחק אחד במדי הקבוצה ואחריו פרש ובלוק שיחק 4 משחקים, בטרם הועבר בטרייד לשיקגו.

בטרם ביצוע הדראפט ביצעו הג'אז עסקה עם אטלנטה הוקס במסגרתו הועבר פיט מרוויץ' לקבוצה בתמורה לרכז ולפורוורד הראשון שיבחרו בדראפט (בוב קאופמן ודין ממינגר). 10 שחקנים מתוך 17 השחקנים שבחרה הקבוצה שיחקו במדיה במהלך העונה הראשונה בליגה, אך רק 3 מהם שיחקו יותר מעונה אחת.

## שחקנים שנבחרו בדראפט

קטגוריה:דראפט הרחבה: NBA
קטגוריה:1974 בספורט
קטגוריה:1974 בארצות הברית
לויד אוסטין

**לויד ג'יימס אוסטין השלישי** (באנגלית: **Lloyd James Austin III**; נולד ב-8 באוגוסט 1953) הוא גנרל אמריקאי בדימוס, שכיהן כמזכיר ההגנה של ארצות הברית בין השנים 2021–2025. בתפקידו האחרון בצבא ארצות הברית פיקד על פיקוד מרכז של ארצות הברית.

## ביוגרפיה
אוסטין נולד וגדל במוביל שבאלבמה. הוא החל את דרכו בצבא ארצות הברית עם הירשמו למכללה הצבאית באקדמיה הצבאית ווסט פוינט. בשנת 1975 סיים את לימודיו, הוסמך כקצין והתגייס לצבא.

### קריירה צבאית
אוסטין עבר הכשרה כלוחם וקורס קציני חי"ר. לאחר מכן שירת כמפקד מחלקה ברגימנט החי"ר ה-7 של הדיוויזיה השלישית. לאחר מכן שימש במספר תפקידי פיקוד ומטה בדיוויזיה המוטסת ה-82 ובכלל זה כמפקד פלוגה, קצין אג"ם חטיבתי וכמפקד הגדוד ה-2 ברגימנט המוצנח ה-505 וכמפקד חטיבה בדיוויזיה. לאחר מכן שימש כעוזר מפקד דיוויזיית החי"ר ה-3 ולחם במלחמת עיראק. על האופן שבו פיקד מלפנים על כוחות החוד של הדיוויזיה, במהלך נתיב הקרבות לבגדד, עוטר בכוכב הכסף.

לאחר מכן פיקד על הדיוויזיה ההררית ה-10. בשנת 2006 מונה למפקד הקורפוס המוטס ה-18. ב-2008 מונה למנהל המטות המשולבים וב-2010 מונה למפקד הכוחות בעיראק. בתפקידו הבא שימש כסגן ראש מטה צבא ארצות הברית, ובשנת 2013 מונה למפקד פיקוד מרכז של ארצות הברית. ב-5 באפריל 2016 פרש מהשירות הצבאי. לאחר פרישתו מונה לדירקטור בחברות ריית'יאון, נוקור  וטנט הלת'קר .

### מזכיר ההגנה
בדצמבר 2020 הכריז הנשיא הנבחר של ארצות הברית, ג'ו ביידן כי בחר באוסטין לשמש כמזכיר ההגנה בממשלו העתידי. אוסטין הוא האפרו-אמריקאי הראשון בתפקיד זה. ב-22 בינואר 2021 אושרה מועמדותו ב, והוא הושבע לתפקידו באותו היום.
ממוזער|מזכיר ההגנה לויד אוסטין בפגישה עם ראש הממשלה בנימין נתניהו
ב-13 באוקטובר 2023 הגיע אוסטין לביקור רשמי בישראל בשל מלחמת חרבות ברזל ונפגש עם ראש הממשלה בנימין נתניהו ושר הביטחון יואב גלנט. במהלך ביקור זה אמר על החמאס כי מעשיו "מגעילים" והוסיף שמעשי החמאס "גרועים יותר ממעשיו של דאעש".

## קישורים חיצוניים

* .
* .

## הערות שוליים

קטגוריה:אמריקאים ילידי אלבמה
קטגוריה:מוביל (אלבמה): אישים
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי מדליית השירות המצוין (צבא ארצות הברית)
קטגוריה:גנרלים בצבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד מרכז של ארצות הברית
קטגוריה:מפקדי הדיוויזיה ההררית העשירית
קטגוריה:מפקדי הקורפוס המוטס ה-18
קטגוריה:בוגרי האקדמיה הצבאית של ארצות הברית
קטגוריה:דירקטורים אמריקאים
קטגוריה:חברי הקבינט של ארצות הברית בממשל ג'ו ביידן
קטגוריה:מזכירי ההגנה של ארצות הברית
קטגוריה:בוגרי אוניברסיטת אובורן
קטגוריה:בוגרי אוניברסיטת ובסטר
קטגוריה:בוגרי מכללת פיקוד ומטה הכללי של צבא ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1953
כללי פג'נס

**כללי פג'נס** (Fajans' Rules) בכימיה אי-אורגנית שניסח הכימאי קזימיר פג'נס (Kazimierz Fajans) בשנת 1923 נועדו לקבוע עד כמה קשר כימי יהיה יוני או קוולנטי כתלות במטען החשמלי ובגודל של היונים החיוביים והשליליים.

כך למשל ב-NaCl יון הנתרן החיובי גדול למדי והמטען החיובי קטן (1+) ולכן התרכובת תהיה יונית. לעומת זאת באלומיניום יודי AlI3 המטען הפורמלי של האלומיניום גדול (3+) והוא קשור לאניון גדול (יודיד) ולכן לקשר אלומיניום-יוד יהיה אופי קוולנטי המתבטא, למשל, בטמפרטורות ההתכה והרתיחה הנמוכות. הקוולנטיות היחסית של הקשר בין אלומיניום ליוד נובע מיכולתו של יון האלומיניום למשוך אליו אלקטרונים מהענן האלקטרוני הגדול של היוד בו האלקטרונים בקליפה החיצונית "ממוסכים" ממשיכת הגרעין. אם נחליף את היוד בפלואור, הרי שהתרכובת אלומיניום פלואוריד AlF3 היא בעלת אופי יוני משום שענן האלקטרונים בפלואור (שהאלקטרושליליות שלו גבוהה) מרוכז יותר ומושפע פחות מהמשיכה החשמלית של הקטיון.

היכולת ליצור קיטוב וכך למשוך אלקטרונים מהאניון ולהעניק אופי קוולנטי לקשר:
* עולה עם יכולתו של הקטיון למשוך אלקטרונים ובהתאם לחוק קולון למטען חלקי הרדיוס היוני Z/r (כאשר Z הוא המטען הפורמלי של הקטיון ו-r הוא הרדיוס)
* יכולת האניון לתרום מטען ליצירת קשר קוולנטי היא ה"רכות" (Softness) שלו והיא עולה, כאמור, עם הרדיוס.
* קונפיגורציית גז אציל: יון חיובי שלו קונפיגורציית גז אציל יהיה בעל יכולת קיטוב נמוכה יותר ולכן ייצור תרכובות שאופיין יוני יותר וקוולנטי פחות מקטיונים שאין להם קונפיגורציה כזו. כך למשל למרות שיון הסידן +Ca2 הוא בעל רדיוס דומה ליון כספית +Hg2 ומטענם זהה הרי שיון הכספית ייצר קשרים בעלי אופי קוולנטי יותר מיון הסידן (שלו קונפיגורציה אלקטרונית כשל ארגון). הסיבה להבדל היא יכולת המיסוך הנמוכה של אלקטרונים באורביטלות d כך שהמטען האפקטיבי שיפעיל יון הכספית על ענן האלקטרונים של האניון יהיה גדול יותר מזה שיפעיל יון הסידן
בהתאם לכללי פג'נס מקובל כי כל קשר בו המטען הפורמלי של הקטיון הוא 3+ או יותר אינו יכול להיחשב כקשר יוני טהור. כך למשל בתחמוצת הטיטניום רוטיל TiO2 המטען הגבוה של יון הטיטניום (+4) מבטיח אופי קוולנטי לקשר למרות הפרש האלקטרושליליות הניכר בין טיטניום לחמצן, ואכן חישובים תיאורטים מראים כי המטען הממשי על יון הטיטניום הוא 1.2+ ועל החמצן 0.6- כלומר על שיתוף מטען ניכר בין החמצן לטיטניום.

## הערות שוליים

קטגוריה:כימיה אי-אורגנית
קטגוריה:קשרים כימיים
סן-סן-דני

**סֵן-סַן-דני** (בצרפתית: **Seine-Saint-Denis**) הוא מחוז בחבל איל-דה-פראנס שבצרפת. המחוז נמצא צפונית-מזרחית לפריז. הוא אחד משלושת המחוזות המרכיבים את הטבעת הפנימית שמקיפה את פריז יחד עם רמות הסן ועמק המארן. המחוז הוכרז ב-1968.

סן-סן-דני הוא המחוז השישי בכמות אוכלוסייה מבין מחוזות צרפת.

## קישורים חיצוניים

* 

* 

*
קטגוריה:ערכים שבהם תבנית בריטניקה אינה מתאימה
קטגוריה:איל-דה-פראנס: מחוזות
קטגוריה:מדינות וטריטוריות שהוקמו ב-1968
אסמולול

**אֶסמוֹלוֹל** (**Esmolol**) היא תרופה מקבוצת חוסמי בטא מסוג β1 סלקטיביים, המשמשת להורדת לחץ דם, האטת הדופק והפחתת עוצמת התכווצות הלב. לעומת תרופות אחרות מסוגה, תרופה זו מתחילה לפעול במהירות ויש לה משך פעולה קצר.

אסמולול חוסמת קולטנים אדרנרגיים מסוג β1 של מערכת העצבים הסימפתטית הנמצאים בלב ובאיברים נוספים. היא גורמת להאטת הדופק, להפחתת עוצמת התכווצות הלב ולהורדת לחץ דם, ובכך היא משמשת בטיפול לטכיקרדיה מסוגים שונים. זוהי גם תרופת הבחירה לטיפול ראשוני בחשד לבתירת אבי העורקים. היא ניתנת בעירוי תוך-ורידי איטי בשל משך הפעולה הקצר שלה.

אסמולול מפורקת בהידרוליזה על ידי אסטראזים בדם. הפירוק המהיר מתאפשר בשל שרשרת צדדית אסטר-מתיל. תוצר הפירוק הוא חומצה חופשית ומתנול, אולם כמות המתנול הנוצרת דומה לזו הנוצרת באופן אנדוגני. זמן מחצית החיים של התרופה הוא 9 דקות.

## קישורים חיצוניים

קטגוריה:תרופות הפועלות על המערכת הקרדיווסקולרית
קטגוריה:תרופות לפי א'-ב'
קטגוריה:תרופות אנטי-אריתמיות
קטגוריה:חוסמי בטא
צובל (פירושונים)

קטגוריה:שמות משפחה אשכנזיים
קטגוריה:שמות משפחה גרמניים
דילבת

[250px|ממוזער|שמאל|דילבת והערים השכנות ב[תקופת עובייד]]
**דילבת** הייתה עיר שומרית עתיקה קטנה, ששכנה מדרום-מזרח לבבל, על הגדה המזרחית של הזרוע המערבית של הפרת. מקומה של העיר זוהה באתר תל א(ל)-דַּיְלַם (Tell al-Deylam) במחוז אל-קאדסיה בעיראק, כ-25 ק"מ מבבל. בחפירות הארכאולוגיות בעיר זוהה הזיקורת של אוראש, אלת האדמה השומרית, המופיע בעלילות גילגמש. האלה אוראש הייתה האלה הפטרונית של העיר.

## היסטוריה
דילבת נוסדה בשומר בתקופת השושלת הקדומה בשנת 2700 לפנה"ס לערך. העיר הייתה מיושבת בתקופה האכדית, בתקופה הבבלית הקדומה, בתקופה הכשית, בתקופת האימפריה הסאסאנית ובתקופה האסלאמית הקדומה. העיר שימשה כמרכז חקלאי קדום שטיפח את חיטת איינקורן (einkorn wheat) וייצור מוצרים מסוף. העיר שכנה לגדות תעלת ארחתום (Arahtum).

ההיסטוריה של העיר הייתה משולבת בהיסטוריה של הישויות המדיניות הגדולות יותר שהתקיימו בסביבתה. המלך הבבלי שומו-אבו, שייסד את השושלת הראשונה של בבל ומלך במאה ה-19 לפנה"ס, טען שהוא שלט על העיר. אבל עד שלטונו של בנו שומו-ל-אל, היא נשלטה כנראה על ידי כאזאלו, עיר מדינה שומרית שבדרום מסופוטמיה. בכתובות שנשארו מהמלך הבבלי שומו-ל-אל, הוא ציין שהוא בנה את חומות העיר. הוא העבירה לתחום השפעתו בשנה ה-12 למלכותו.

## ארכאולוגיה
האתר כולל שתי תלוליות. בתלולית המערבית הקטנה נמצאו שרידים מהאלף הראשון לפנה"ס והתקופה האיסלאמית הקדומה. בתלולית המזרחית הגדולה, שהיקפה הכולל הוא כ-500 מטר, נמצאו שרידים מהאלף השלישי ועד האלף הראשון לפנה"ס. האתר נחפר לתקופה קצרה על ידי הארכאולוג האשורי הורמוזד רסאם. הוא גילה באתר מספר לוחות בכתב יתדות בעיקר מהתקופה הנאו-בבלית. האתר נחפר ב-1989 על ידי ג'. א. ארמסטרונג (J. A. Armstrong) מהמכון האוריינטלי של אוניברסיטת שיקגו. למרות שהאתר נחפר מעט, הגיעו לאורך השנים לשוק העתיקות לוחות בכתב יתדות שהגיעו לשם כתוצאה משוד עתיקות. הלוחות שנחפרו באתר שוכנים באוסף מוזיאון אשמוליאן.

## קישורים חיצוניים

* Dulaim (ancient: Dilbat)  באתר הצבא האמריקאי

## הערות שוליים

קטגוריה:עיראק: אתרים ארכאולוגיים
קטגוריה:ערי מדינה בשומר
נו'וה

**נוּ'וָה** (סינית: **女媧**, פיניין: Nǚwā) היא אלה במיתולוגיה הסינית העתיקה. היא ידועה כמי שיצרה את המין האנושי ותיקנה את השמיים. על פי רשומות ההיסטוריון וכמה מקורות נוספים היא אף נחשבת אחת משלושת המלכים וחמשת הקיסרים.

## נו'וה בתיעודים הקדומים
החוואי נאן דזה מן המאה ה-2 לפנה"ס, משייך את נו'וה לתקופה בה השמים והארץ שררו בתוהו:

התוהו, כמו גם תיקון השמיים, מקושרים למאבק בין גונגגונג לבין הקיסר גְ'ווָאנְשׂוּ' ולפגיעה בהר בוג'ואו שהפכה לנושא מוכר בסיפורי הפולקלור הסיניים. בהמשך אותו פרק מוזכר כי נו'וה ופו שי לא חוקקו חוקים, אלא שלטו בעזרת הסגולה.

אותן אגדות על נו'וה מוזכרות גם בשירים של צ'ו שמקורם במאות 3-4 לפנה"ס.

ב"מאזן דיונים" מן המאה ה-2 לספירה ובליה דזה מן המאה ה3-4 לספירה ניתן לאגדה הקשר אטיולוגי: מאחר שלשמיים חסרה תמיכה בצפון-מערב, גורמי השמיים זורמים לשם, ומאחר שלאדמה חסרה תמיכה בדרום-מזרח, הנהרות נשפכים לשם. אך בעוד ש"מאזן דיונים" מייחס את הנטייה לכך שלא הוצבו רגלי צב באותן נקודות, הליה דזה דווקא טוען כי שבירת העמודים בידי גונגגונג בוצעה לאחר התיקון של נו'וה, ולכן המצב המתואר הוא גם המצב כיום.

בשוו ון ג'יה דזה מן המאה ה-2 לספירה, בערך 媧, מצוין כי מדובר באלה שהביאה להיווצרות ריבוא היצורים, ואולם ב"מאזן דיונים" דווקא נאמר (כחלק מטיעון): "נו'וה, אדם הייתה, והאדם גם אם גבוה הוא, לא יגיע לשמיים.", אם כי ייתכן שהכוונה שם למידותיה הפיזיות בלבד. 

בערך 簧 (שם של כלי נגינה) ב"שוו ון גיה דזה" מצוין כי היא יצרה את כלי הנגינה המוכר כיום כמבוסס על נשיפה בלשוניות מתכת.

במאמרות האדון הנחבא גם הוא מן המאה ה-2 לספירה, מוזכר כי מלבד פו שי ושנונג, זהותו של השלישי מבין שלושת המלכים נתונה לוויכוח, ובין הדעות השונות יש מי שטוענים כי מדובר בנו'וה. גם צידוקי המנהגים בן אותה תקופה מצטט ספר אחר בו נטען במפורש שהיא אחת משלושת המלכים.

בטקסטים מאוחרים יותר כגון "תיעוד הפלאים הייחודיים" מן המאה ה7-9 לספירה, נו'וה מתוארת כאשתו של פו שי, כאחותו של פו שי, או כשניהם גם יחד.

"הקלאסיקה של ההרים והימים", כהרגלה, מכילה התייחסות שאינה מראה כל קשר למקורות האחרים: "יש שם עשרה אלים הנקראים קרביה של נו'וה, אשר הפכו לאלים והתיישבו במישור ליגואנג".

## דמותה
באגדות ובציורים שונים מוצגת נו'וה, כמו מלכים קדומים אחרים, כבעלת גוף נחש. אזכור לכך ניתן אף למצוא בספרות הדאואיסטית העתיקה:

"מאזן דיונים" מציין גם כי נהוג לצייר את דמותה כדמות אישה נשואה.

## קישורים חיצוניים

* 

## הערות שוליים

קטגוריה:סינים
קטגוריה:מיתולוגיה סינית
ז'ימנסטיק טרגונה

**קלוב ז'ימנסטיק דה טרגונה** (בקטלאנית: **Club Gimnàstic de Tarragona**), או כפי שמוכר יותר בקיצור **"נסטיק"** (Nàstic), הוא מועדון ספורט ספרדי מהעיר טרגונה, שבקטלוניה. קבוצת הכדורגל שלו כיום משחקת בליגה השלישית בספרד.

המועדון נוסד בשנת 1886, מה שהופך אותו לאחד ממועדוני הכדורגל הוותיקים ביותר בספרד. למועדון קבוצת מילואים בשם פובלה דה מאפומט, ועוד ארבע קבוצות מקצועניות בענפי ספורט אחרים, כגון אתלטיקה, כדורסל, טניס, התעמלות, טניס שולחן וקטרגל, אך למעשה קבוצת הכדורגל נוסדה רק בשנת 1914, כשהישג השיא שלה הוא תקופה בת 3 שנים בליגה הבכירה בשנים 1947-1950.

מאז שנת 1972, משחקת הקבוצה את משחקי בית באצטדיון "נואו אסטאדי", אשר מכיל 14,591 צופים.

## היסטוריה
המועדון נוסד ב-1 במרץ 1886 על ידי קבוצה של 15 אנשים שנפגשו בבית קפה בשדרת הרמבלה. מרב חברי המועדון היה שייך למעמד הביניים, והמועדון נועד, כפי ששמו מרמז, לקידום ענף ההתעמלות. מאוחר יותר החל המועדון לעסוק בסיף, טיולים רגליים, אגרוף ורכיבה על אופניים. בשנת 1914 המועדון אימץ קבוצת כדורגל מקומית, שנשאה את השם **אולימפיק דה טרגונה** וכתוצאה מכך קמה קבוצת הכדורגל של המועדון, תוך שימוש בצבעי הקבוצה: אדום, לבן ושחור. באותם ימים, היא שיחקה את משחקיה באצטדיון "אבנידה" (Avenida).

בינואר 1918, ערכה ז'ימנסטיק את הופעת הבכורה בליגה הקטלנית, וב-1927 זכתה באליפות הליגה השנייה. בשנת 1943, לאחר שכבר הוקמה מערכת הליגות בספרד, עלתה לראשונה לליגה השלישית, ובעונה שלאחר מכן, העפילה לליגה השנייה.

את עונת 1946/1947 סיימה הקבוצה במקום השני בליגה השנייה, הישג שהביא אותה לליגה הבכירה לראשונה בתולדותיה. בשנת 1947, עונת העלייה לליגה הראשונה, הגיע אף לחצי גמר גביע הגנרל לאחר שהדיחה את ברצלונה, אך הודחה בידי אספניול.

עונת הבכורה בליגה הראשונה, 1947-1948, הסתיימה גם כעונת השיא שלה, כאשר סיימה במקום השביעי בליגה. באותה עונה אף רשמה את שמה בהיסטוריה של מועדון ריאל מדריד, כאשר הייתה לקבוצה הראשונה אשר הצליחה לנצח כקבוצת חוץ באצטדיון נואבו צ'מרטין. הקבוצה שיחקה באותה עת 3 עונות רצופות בליגה הראשונה, עד שירדה בתום עונת 1949/1950, לאחר הפסד בפלייאוף לקבוצת אלקויאנו.

3 שנים לאחר הירידה לליגת המשנה, ירדה ז'ימנסטיק  שוב, הפעם לליגה השלישית, בה שיחקה 19 עונות ברצף, עד שנת 1972, אז חזרה לשחק בליגה השנייה, אך למשך 4 שנים בלבד, כאשר בשנת 1976 ירדה פעם נוספת. מלבד גיחה קצרה לליגה השנייה בעונת 1979/1980, שיחקה ז'ימנסטיק  בליגה השלישית עד שנת 2001, כאשר בתוך התקופה הזו היא מגיעה לשפל של ירידה פעמיים לליגה הרביעית לעונה אחת, בשנים 1986 ו-1990.

בשנת 2001 חזרה לליגה השנייה לאחר תקופה בת 21 שנים, אך אף על פי שירדה שוב בתום עונה זו, בשנת 2004 חזרה שוב לליגה השנייה, אך הפעם שמרה על מקומה שם, ואחרי שתי עונות בליגה השנייה, בשנת 2006 העפילה לליגה הבכירה לאחר תקופה בת 56 שנים. בליגה הראשונה, תחת הדרכת המאמן לואיס ססאר סאמפדרו, הקבוצה לא הצליחה להציג יכולת מספקת, ובילתה מתחת לקו האדום 33 מחזורים מתוך 38, ולבסוף חזרה לאחר עונה אחת בלבד לליגה השנייה.

לאחר הירידה, ז'ימנסטיק לא הצליחה להאבק על העלייה חזרה, והתמקמה כקבוצת אמצע טבלה בשתי העונות שלאחר מכן, אך בשלוש העונות הבאות נלחמה על חייה בתחתית, כשבתום עונת 2011/2012 ירדה לליגה השלישית לאחר 8 שנים. בשנת 2015 שבה הקבוצה לליגה השנייה לאחר ניצחון על קבוצת וסקה.

## קישורים חיצוניים

* 

קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-1914
קטגוריה:קטלוניה: ספורט
קטגוריה:טרגונה
משפחת היראיאמה

**משפחת היראיאמה** היא כל אחת מחמש משפחות אסטרואידים שנתגלו על ידי האסטרונום היפני קיוצוגו היראיאמה. קבוצות אסטרואידים אלה כוללות כוכבי לכת קטנים בעלי אלמנטים מסלוליים דומים, כגון ציר חצי-ראשי, אקסצנטריות ונטיית מסלול. חברי משפחות אלו נחשבים לשברים מהתנגשויות אסטרואידים בעבר.

למעשה, משפחות והחברות בהן מזוהות על ידי ניתוח האלמנטים המסלוליים הקבועים הנקראים אלמנטים מסלוליים ראויים, ולא על ידי האלמנטים המסלוליים הנוכחיים, המשתנים באופן קבוע בטווחי זמן של עשרות אלפי שנים. האלמנטים המסלוליים הראויים הם קבועים הקשורים לתנועה, הנחשבים להישאר כמעט קבועים בטווחי זמן של עשרות מיליוני שנים לפחות.

קיוצוגו היראיאמה (1874–1943) היה החלוץ בהערכת אלמנטים מסלוליים ראויים לאסטרואידים, וזיהה לראשונה כמה ממשפחות האסטרואידים הבולטות בשנת 1918.

היראיאמה זיהה תחילה את משפחות קוֹרוֹניס, אֶאוֹס ו תֶמִיסואחר-כך את משפחות פלורה ומריה.

## הערות שוליים

קטגוריה:חגורת האסטרואידים
כאזאלו

**כאזאלו** או **כאזאלה **הוא שמה של עיר עתיקה ששכנה בדרום מסופוטמיה. העיר מופיעה במקורות בשפה האכדית.

על פי לוח בכתב יתדות מתקופת שלטונו של גודאה מלך לגש, שכנה כאזאלו במערב מסופוטמיה באזור בו שכנו האמורים. החוקרים היום מעריכים שהעיר שכנה כ-15 ק"מ מצפון מערב לעיר בבל, ממערב לנהר הפרת.

במאה ה-24 או ה-23 לפנה"ס, נשלטה העיר על ידי המלך כשתובילה. הוא מרד ונלחם כנגד סרגון מאכד על השליטה בעיר. לאחר מכן הייתה העיר בתחום השפעתה של אור. המלך שלה היה בעל ברית של איבי-סין, השליט האחרון של אור. בעקבות נפילתה של העיר אור, התעצם בתחילת האלף השני לפנה"ס כוחה של העיר לתקופה קצרה, יחד עם עליית כוחה של העיר איסין. היא הפכה לעיר-מדינה שכבשה מספר ערים שכנות, כולל הערים בבל וכיש. היא הצליחה להרחיב את תחום שליטתה לתעלות שמדרום לעיר , עיר קטנה ממערב לניפור על הגדה המערבית של הפרת, עליה היא שלטה כחצי מאה.

בתחילת המאה ה-19 לפנה"ס שלט עליה המלך שומודיתמה (Sumuditama). לאחר מותו, הצליח שומו-אבו, שהיה המלך הראשון של השושלת הראשונה של בבל במחצית הראשונה של המאה ה-19 לפנה"ס, לגבור על העיר ולהשתחרר משלטונה של כאזאלו. גם העיר כיש השתחררה משלטון העיר. העיר המשיכה לשלוט על אזור נרחב בדרום מסופוטמיה, מסיפר ועד מאראד. שומו-ל-אל, בנו של שמו-אבו, נלחם בעיר והרס את חומותיה. מלכה של העיר, יחזיר-אילו (Yakhzir-ilu), שאולי היה ממוצא שמי, נהרג. בהמשך נבלעה כאזאלו בממלכת בבל שגודלה עלה והיא התפשטה על פני כל האזור.

## קישורים חיצוניים
* City State of Kazallu

קטגוריה:ערי מדינה בשומר
משפחת קארין

**משפחת קארין** או **צביר קארין** היא משפחת אסטרואידים ותת-משפחה של משפחת קורוניס. המשפחה נמצאת בחגורת האסטרואידים ומורכבת מ-90 אסטרואידים לפחות.

חישוב של מסלול שלושה-עשר מבני המשפחה אחורה בזמן, אפשר לקבוע את מסלול הגרם השמיימי שממנו נוצרה המשפחה, בעקבות התנגשות שהתרחשה לפני 5.8 ± 0.2 מיליון שנה. זו ההתנגשות הקרובה ביותר לימינו שנמצאה עד כה. מעריכים שתוך מאה מיליון שנה המשפחה תתפזר עד שלא תיבדל מאוכלוסיית האסטרואידים שסביבה.

המשפחה נקראת על שם האסטרואיד הגדול בה 832 קארין שקוטרו 19 ק"מ ומסתו בסביבות 15-20% ממסת הגוף המקורי שהיה בקוטר המוערך ב-33 ק"מ. קארין 832 היא אסטרואיד מסוג S. הגוף (4570) 1990FV נחשב בעבר לחלק מהמשפחה עד שזוהה כ'מסתנן' ב-2004. ליתר חברי המשפחה קוטר הנע בין 1 ל-7 ק"מ.

## תגליות נוספות הקשורות למשפחה
פני האסטרואידים במשפחה זו חלקים ויחסית חסרי פגיעות, מה שיאפשר לדעת את הרכבם בבדיקה ספקטרוסקופית וישפוך אור על הקשר האפשרי בין אסטרואידים למטאוריטים. העובדה שגילם ידוע, יאפשר גם להגדיר את קצב היווצרות מכתשים באסטרואידים.

ייתכן שהמשפחה היא המקור לאחת מחגורות האבק הבין-פלנטרי שהתגלו על ידי הלוויין IRAS ולמטאוריטים עם הרכב התואם אסטרואידים מסוג S ותקופת חשיפה לקרינה קוסמית של 5.8 מיליון שנה לערך.

מחקר של המשפחה גילה לראשונה את אפקט יארקובסקי בחגורת האסטרואידים.

## קישורים חיצוניים
*דף המשפחה באתר לכוכבי לכת ננסיים (באנגלית)

קטגוריה:חגורת האסטרואידים
גרף רציף

[250px|ממוזער|שמאל|גרף רציף בעל שני קווים, שמתאר את מיקומן של שתי מכוניות נוסעות, במהלך זמן נסיעתן. תחת הגרף מצויה תמונה של [טבלה|טבלת הנתונים, שבעזרתה הוא שורטט.]]
**גרף רציף** הוא דרך הצגה חזותית של מידע מספרי, שפירטי המידע בו מכילים בזוגות סדורים של מספרים. דרך הצגה זו מקלה על קליטת מידע זה ועל השוואה בין פרטי המידע.

גרף רציף נוצר בשרטוט של קו או של קווים אחדים, שנעשה כך שכל קו מורכב מנקודות במישור לפי מערכת צירים קרטזית. על הצירים מופיעות יחידות המידה, שאליהן יש להשוות את הקווים. במקרה בו יש יותר מקו אחד, יופיע לצד הגרף מקרא, שיסביר מה מייצג כל אחד מהקווים. דוגמאות שגרתיות:
* גרף רציף בעל שני קווים, המשווה את ערכי הפונקציה Y=X לערכי הפונקציה Y=X^3. בגרף כזה, ייוחד קו אחד לכל פונקציה וכל נקודה על כל קו תהייה ערך שחושב עבור זוג סדור.
* גרף רציף בעל שני קווים, המשווה את מהירותן של שתי מכוניות במהלך זמנו של מרוץ מכוניות. בגרף כזה ייוחד קו לכול מכונית. הציר האנכי יהיה ציר המהירות והציר האופקי יהיה ציר הזמן. יהיו נקודות מובלטות על כל קו והן ייצגו את ערכי הזוגות הסדורים שנמדדו בפועל. קטעי הקו שבין הנקודות המודגשות ייצגו ערכים משוערים של זוגות סדורים, שלא נמדדו.
* גרף רציף בעל שני קווים, המשווה את הישגי שתי מפלגות במהלך כל מערכות הבחירות של מדינה מסוימת, מאז יום הווסדה, או מאז שמפלגות אלו הוקמו. לכול מפלגה ייוחד קו. הציר האנכי יהיה מספר המנדטים לו זכתה כל מפלגה בכול מערכת בחירות והציר האופקי יהיה ציר הזמן. בימים בהם נערכו בחירות יהיו על הציר נקודות מודגשות, המקשרות את תאריך אותו יום עם מספר המנדטים לו זכתה כל מפלגה באותו יום. בין נקודות אלו יופיעו קטעי קווים, שכול תפקידם הוא להקל על התפישה החזותית של האדם, המביט בגרף.
* גרף עקומה שמציג את הקשר בין המשתנים שבזוגות הסדורים כפונקציה ועובר קרוב אל הנקודות המסומנות כתוצאות המדידות, אך לא ממש עליהן. גרף כזה לוקח בחשבון שגיאות מדידה קטנות ככל האפשר ומציע חוק טבע, שמסביר את התוצאה הנמדדת. (ראו גם שיטת הריבועים הפחותים).  

## קישורים חיצוניים

קטגוריה:סטטיסטיקה תיאורית
קטגוריה:אינפוגרפיקה
קטגוריה:ארגון מידע
טריאריים

**טריאריים** (בלטינית: **Triarii**) "אנשי הקו שלישי", היו ליגיונרים שהוצבו בקו השלישי של המניפול במערך הלגיון הרומאי בתקופת הרפובליקה. השימוש בחיילים אלו החל עם מעבר הצבא הרומי משיטת הפלאנקס לשיטה המאניפולרית במהלך המאה ה-4 לפנה"ס.
ממוזער|שריון של חייל טריארי (צילום מתצוגה באמפיתיאטרון הפלאבי (הקולוסיאום) ברומא

## תיאור
על פי פוליביוס, הטריאריים היו החיילים המבוגרים, המנוסים והאמידים ביותר, שהיו חייבים בגיוס לצבא הרומי. בהתאם לכך, הייתה להם האפשרות להצטייד בציוד האיכותי והיקר ביותר, ולפיכך היו מוגנים יותר משאר יחידות הלגיון. הטריאריים היו מצוידים בחרב קצרה שנקראה "גלאדיוס", וחנית כבדה שנקראה "האסטה" ונועדה לדקירה. את קסדותיהם נהגו לעטר בנוצות כדי להיראות גבוהים יותר.

כל לגיון כלל 600 טריאריים, והללו חולקו לעשרה מניפולים. הטריאריים הוצבו אחרונים במבנה המניפולרי, מאחורי ההאסטאטים והפרינקיפים, והצטרפו לקרב רק במידת הצורך ולעיתים נדירות, היות שברוב המקרים היחידות הקלות יותר היו מספיקות בכדי להכריע את היריב. בכך נטבע הפתגם הרומאי: "res ad triarios venit" - 'זה הגיע לכדי הטריאריים', כלומר המצב גרוע כל כך, עד שצריך להשתמש בטריאריים כמוצא אחרון.

השימוש בטריאריים הופסק בעיקר בשל שינויים בכלכלת רומא, שבעקבותיהם היו כל החיילים מסוגלים לרכוש לעצמם כלי נשק זהים.

## לקריאה נוספת
* ישראל שצמן, **תולדות הרפובליקה הרומית**, ירושלים, הוצאת ספרים ע"ש י"ל מאגנס, תש"ן.

## הערות שוליים

קטגוריה:חיל רגלים
קטגוריה:הצבא הרומי
משפחת קורוניס

שמאל|ממוזער|250px|חברים במשפחת קורוניס 
**משפחת קורוניס** היא משפחת אסטרואידים בחגורת האסטרואידים שבין מאדים לצדק. היא אחת מחמש משפחות היראיאמה שהיו הראשונות בין המשפחות להתגלות. מעריכים שחבריה נוצרו לפני שני מיליארד שנים לפחות בהתנגשות קטסטרופלית בין שני גרמי שמיים. החבר הגדול במשפחה הוא 208 לאקרימוזה שקוטרו 41 ק"מ לערך. מבין יותר מ 300 חברים, קוטרם של עשרים גדול מ 20 ק"מ.

משפחת קורוניס נעה בצביר לאורך אותו מסלול.

ב 28 באוגוסט 1993, הגשושית גלילאו ביקרה חבר במשפחה, 243 אידה, ושידרה לגביו ממצאים רבים.

## רשימה חלקית של חברי משפחת קורוניס

## ראו גם
*משפחת קארין

## קישורים חיצוניים
*מחקרים על משפחת קורוניס
*לאקרימוזה באתר נאס"א
*מחקר על אידה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חגורת האסטרואידים
אלן מקינאלי

**אלן מקינאלי** (באנגלית: **Alan McInally**, נולד ב-10 בפברואר 1963 באייר שבסקוטלנד) הוא כדורגלן עבר סקוטי ששיחק בעמדת החלוץ.

## קריירת מועדונים
### אייר יונייטד
מקינאלי החל את קריירת הבוגרים שלו בשנת 1980 במועדון אייר יונייטד, ששיחק אז בליגת העל הסקוטית. מקינאלי שיחק באייר יונייטד ארבע עונות, ושמר על ממוצע הבקעות גבוה של כשער בשלושה משחקים. בעונתו האחרונה בקבוצה, ניצלה אייר יונייטד מירידה על חודה של נקודה אחת. עם זאת, הייתה זו הייתה העונה הטובה ביותר של מקינאלי בקבוצה, שגררה התעניינות מקבוצות אחרות. בקיץ 1984 עזב מקינאלי את אייר יונייטד, עם 32 שערים ב-93 הופעות, וחתם בגלאזגו סלטיק.

### גלאזגו סלטיק
בקיץ 1984 חתם מקינאלי בגלאזגו סלטיק, בה שיחק בעיקר כשחקן ספסל. מקינאלי זכה עם סלטיק באליפות בשנת 1986 בזכות הפרש שערים עדיף על הארטס, ובגביע בשנת 1985. במהלך שלוש העונות שלו בסלטיק, כבש מקינאלי 17 שערים ב-65 הופעות. בקיץ 1987 עזב מקינאלי לאסטון וילה, ששיחקה אז בליגת המשנה האנגלית.

### אסטון וילה
בעונתו הראשונה של מקינאלי באסטון וילה, הוא היה שותף לעליית ליגה אל הפרמייר ליג, ובעונתו השנייה בקבוצה כבש 14 שערים וסייע לה להינצל מנשירה לליגת המשנה. סך הכל שיחק מקינאלי באסטון וילה שתי עונות, בהן צבר 59 הופעות והבקיע 18 שערים.

### באיירן מינכן
בקיץ 1989 חתם מקינאלי בבאיירן מינכן מהבונדסליגה, תמורת סכום של 1.2 מיליון לירה שטרלינג, במטרה לחזק את ההתקפה ולהמשיך את רצף האליפויות של הקבוצה משנות ה-80. מקינאלי זכה מאוהדי הקבוצה לכינוי ביג מק. בעונתו הראשונה של מקינאלי בקבוצה הבקיע עשרה שערים וסייע לה לזכות באליפות הליגה. בעונה השנייה חל פיחות במעמדו של מקינאלי, שזכה להתעניינות מצד קבוצות כמו צ'לסי, אך הוא בחר לנסות לשמור על מקומו בבאיירן מינכן. בעונה זו הוא שיחק שבעה משחקי ליגה בלבד, לא כבש שערים וסבל מפציעות, אך בזירה האירופית נחל הצלחה יחסית, כאשר באיירן מינכן הגיעה לשלב מתקדם בגביע אירופה לאלופות והודחה רק בחצי הגמר מול הכוכב האדום בלגרד. בהמשך סבל מפציעה חמורה בברך, אך נשאר במועדון עד לתום חוזהו בשנת 1993. בארבע שנותיו במועדון, צבר מקינאלי 40 הופעות בלבד בבונדסליגה, בהן כבש 10 שערים, וזכה באליפות אחת.

### קילמרנוק
בקיץ 1993, עם תום חוזהו בבאיירן מינכן, חתם מקינאלי בקילמרנוק מליגת העל הסקוטית, הקבוצה בה כיכב אביו, ג'קי מקינאלי, שזכה עמם בגביע בשנת 1965. אלן מקינאלי שיחק בקבוצה עונה אחת, וצבר שמונה הופעות, בהן לא כבש. בתום עונה זו, פרש מכדורגל.

## קריירה בינלאומית
מקינאלי שיחק 8 פעמים במדי נבחרת סקוטלנד, והבקיע שלושה שערים. מקינאלי ייצג את סקוטלנד במונדיאל 1990, בו נטל חלק במשחק בודד, בו הפסידה סקוטלנד 0–1 לקוסטה ריקה. בשני המשחקים הבאים של הנבחרת בשלב הבתים, שבסיומו הודחה סקוטלנד, מקינאלי לא שותף. אחרי מונדיאל 1990 פרש מקינאלי מהנבחרת.

## לאחר הפרישה
נכון לשנת 2019 עוסק מקינאלי בפרשנות ספורט. מקינאלי תרם את קולו כפרשן במשחק FIFA 19 וכן ב-FIFA 20.

## קישורים חיצוניים

* פרופיל השחקן באתר התאחדות הכדורגל הסקוטית

קטגוריה:כדורגלנים סקוטים
קטגוריה:כדורגלני סלטיק
קטגוריה:כדורגלני אסטון וילה
קטגוריה:כדורגלני באיירן מינכן
קטגוריה:חלוצי כדורגל סקוטים
קטגוריה:כדורגלני נבחרת סקוטלנד
קטגוריה:כדורגלני מונדיאל 1990
קטגוריה:בריטים שנולדו ב-1963
עאלי קאפו

**עאלי קאפו** (בפרסית: عالی قاپو- "השער הרם") הוא ארמון מפואר בעיר אספהאן שבאיראן. הארמון ממוקם בצד המערבי של מיידאן-י אמאם, הכיכר המרכזית ההיסטורית של העיר. הארמון הוקם בתחילת המאה ה-17, על בסיסו של מבנה קודם מהמאה ה-15, על ידי עבאס שאה הראשון כחלק ממאמציו להקנות אופי מלכותי לעיר אספהאן בה קבע את הבירה החדשה של האימפריה הפרסית.

## תיאור הארמון
השם שנקבע לארמונו נבחר כמשקל נגד לשמו של השער הנשגב (Bâb-ı âli) בארמון טופקאפי באיסטנבול, מרכז האימפריה העות'מאנית, שהייתה אז יריבתה של הממלכה הפרסית.

גובהו של הארמון 48 מטר והוא כולל שש קומות שבאחת מהן מרפסת גדולה. ממרפסת זו היה השאה צופה אל הכיכר ואל האירועים שהתקיימו בה. בארמון אירח השאה מבקרים ושגרירים זרים שבאו לראות את פניו. כאן בפעם הראשונה חגג שאה עבאס, את הנורוז (ראש השנה האיראנית).

המבנה מעוטר בדימויים שונים מעולם החי והצומח. הארמון מוליך אל רובע המגורים המלכותי הספווי שמאחוריו.

במבצע שאגת הארי, נפגע הארמון מגלי הדף שפגעו בחלונות ודלתות, ואריחים התנתקו ממקומם. הארמון ממוקם בצד המערבי של כיכר נקש-א ג'האן, שם נמצא ארמון המושל שכנראה היווה את המטרה. 

## גלריית תמונות


קובץ: Aali Qapu 3.JPG|בתוך הארמון
קובץ:Ali Qapu isfahan عمارت عالی قاپو در اصفهان 05.jpg
קובץ:کاخ عالی قاپو (میدان نقش جهان) - ۳.jpg
קובץ:Ālī Qāpū in golden time.jpg|הארמון בשעת לילה


## קישורים חיצוניים

## הערות שוליים

קטגוריה:אספהאן: מבנים
קטגוריה:אסיה: ארמונות
קורט נידרמאייר

**קורט נידרמאייר** (בגרמנית: **Kurt Niedermayer**, נולד ב-25 בנובמבר 1955 בריילינגן שבגרמניה המערבית) הוא כדורגלן עבר גרמני ששיחק בעיקר בקרלסרוהה, באיירן מינכן ושטוטגרט בעמדות המגן והקשר.

## קריירת מועדונים
נידרמאייר שיחק במועדון הנוער של קרלסרוהה, ובשנת 1974 עלה לקבוצה הבוגרת כאשר היה בן 19. בקרלסרוהה שיחק נידרמאייר שלוש עונות  והבקיע שלושה שערים ב-30 הופעות.

בשנת 1977 חתם נידרמאייר בבאיירן מינכן ושובץ בתפקיד התקפי יותר. נידרמאייר שיחק חמש עונות וצבר 145 הופעות, בהן הבקיע 32 שערים. בתקופתו בבאיירן מינכן זכה נידרמאייר בשתי אליפויות הבונדסליגה ובגביע מקומי אחד. בשנת 1982, בעונתו האחרונה של נידרמאייר בבאיירן מינכן, העפילה הקבוצה לגמר גביע אירופה לאלופות, והפסידה 1-0 לאסטון וילה, כאשר נידרמאייר נכנס כמחליף.

בקיץ 1982 חתם נידרמאייר בשטוטגרט, עמה זכה באליפות הבונדסליגה בשנת 1984. נידרמאייר שיחק שלוש שנים בשטוטגרט, בהן צבר 73 הופעות והבקיע שבעה שערים. 

בשנת 1985 חתם נידרמאייר בפ.צ. לוקרנו מליגת העל השווייצרית, בה שיחק שתי עונות, צבר 26 הופעות אך לא הבקיע שערים. בתום חוזהו בלוקרנו, חתם בקבוצת החובבים מועדון ספורט פפולנדורף, ובתום שנה אחת פרש ממשחק פעיל בשנת 1988.

## קריירה בינלאומית
לנידרמאייר הופעה אחת במדי נבחרת גרמניה המערבית, אך הוא מעולם לא שיחק בטורניר גדול.

## קישורים חיצוניים

קטגוריה:מגני כדורגל גרמנים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני קרלסרוהה
קטגוריה:כדורגלני באיירן מינכן
קטגוריה:כדורגלני שטוטגרט
קטגוריה:כדורגלני נבחרת גרמניה המערבית
קטגוריה:גרמנים שנולדו ב-1955
פול ריטר

**פול ריטר** (באנגלית: **Paul Ritter**; 20 בדצמבר 1966 – 5 באפריל 2021) היה שחקן תיאטרון קולנוע וטלוויזיה בריטי.

## קריירה
ריטר שיחק בסרטי הקולנוע "קוונטום של נחמה", "Son of Rambow", "הארי פוטר והנסיך חצוי-הדם", "נער משום מקום", "The Eagle" ובסדרת הטלוויזיה "Instinct" משנת 2007.

עוד השתתף ריטר בסדרה הקומית "Pulling" של ה-BBC, במותחן "ורה" של ITV1, ובסיטקום של ערוץ 4 "ארוחת ליל שישי".

בסדרת המחזות ההיסטוריים של שייקספיר "הכתר החלול" ששודרו ב-BBC2 גילם ריטר את פיסטול במחזה "הנרי הרביעי, חלק שני". בכתבה בטלגרף תואר ריטר כשחקן הנועד לגדולות בזמן הקרוב.
בסרט הטלוויזיה "Tommy Cooper: Not Like That, Like This" גילם ריטר את השחקן הקומי אריק סייקס.

ב-2009 היה ריטר מועמד לפרס טוני על תפקידו במחזה "The Norman Conquests". בשנת 2012 הופיע בעיבוד לתיאטרון של הרומן "המקרה המוזר של הכלב בשעת לילה" מאת מארק האדון בתיאטרון המלכותי הלאומי בתפקיד אד בון אביו של כריסטופר, הדמות הראשית. ב-2013 גילם את דמותו של ג'ון מייג'ור במחזה "The Audience" מאת פיטר מורגן. ב-2015 שיחק בתפקיד ראשי בסדרת הריגול מתקופת המלחמה הקרה "המשחק".

ריטר נפטר ב-5 באפריל 2021 כתוצאה מגידול מוחי.
## חיים אישיים
הוא היה נשוי ואב לשני בנים.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:בריטים שנולדו ב-1966
קטגוריה:בריטים שנפטרו ב-2021
MVP של ה-MLS

[ממוזער|[לנדון דונובן שזה בפרס בשנת 2009, ושהחל משנת 2015 הפרס קרוי על שמו לאות כבוד]]
**תואר ה-MVP על שם לנדון דונובן** הוא תואר המוענק מדי שנה לשחקן בעל התרומה הגבוהה ביותר לקבוצה בליגת ה-MLS. הזוכה בפרס נבחר על ידי עיתונאים, שחקני הליגה והנהלת הקבוצות.

בין השנים 1996–2007 נקרא הפרס על שם חברת הונדה, נותנת החסות. בין השנים 2007 -2014 נקרא הפרס של שם חברת פולקסווגן. ב-15 בינואר 2015 שונה שם הפרס ונקרא על שם שחקן העבר בליגה לנדון דונובן לאות כבוד.

די.סי. יונייטד היא הקבוצה ששחקניה זכו בפרס מספר הפעמים הגבוה ביותר (4 פעמים), בעוד ששחקנים מקבוצת ספורטינג קנזס סיטי ולוס אנג'לס גלאקסי זכו 3 פעמים. פרדרג רדוסבלייביץ', הידוע בכינוי "פרקי", הוא השחקן היחיד שזכה בתואר פעמיים (1997, 2003).

## רשימת הזוכים

## הערות שוליים

קטגוריה:פרסי כדורגל
קטגוריה:פרסי MLS
תניית Take or Pay

**תניית Take or Pay** היא סעיף המופיע בחוזה בין לקוח לספק, לפיו הלקוח מתחייב לרכישה בהיקף מסוים מהספק, ואם ירכוש בפחות מהיקף זה, ישלם פיצוי בגין הרכישה החסרה. הפיצוי המוסכם הוא בגובה מחיר הרכישה או נמוך ממנו. הסכם מסוג זה מבטיח לספק תזרים מזומנים יציב, והוא נפוץ בתעשיית האנרגיה, ובפרט במכירה של גז טבעי.

ההסכם מקנה יתרון לספק, על חשבונו של הלקוח, שעלול לשלם גם תמורת סחורה שלא רכש. קיומו של מונופול מאפשר לספק להכתיב תנאי זה. התנאי פוגע בתחרות, משום שבתקופת קיומו של החוזה לא יוכל מתחרה לפתות את הלקוח בהצעה למחיר נמוך יותר. 

תניית Take or Pay מופיעה גם בהסכמים שנחתמו בין השותפות במאגר הגז "תמר" ובין לקוחותיהם. הממונה על ההגבלים העסקיים התייחס לבעייתיות שבתנאי זה:
:משכם של הסכמים אלה וכמויות הגז הטבעי הכלולות בכל אחד מהם בדמות תניית ה Take or Pay, חוסמים הלכה למעשה את מרבית הביקוש לגז טבעי של כל אחד מהצרכנים החתומים על ההסכמים למשך, שנים רבות, באופן שעלול לפגוע בתמריץ לכניסתו של ספק גז טבעי נוסף בעתיד. למעשה, השפעתו התחרותית של ההסכם דנא, כמו גם השפעתו של כל אחד משאר הסכמי הגז היא בחסימת חלק משמעותי מהביקוש של כל אחד מהם לגז טבעי במשק הישראלי בשנים הבאות.

בטיוטת מתווה הגז נקבע שצרכן שבחוזה שלו נקבעה תניית Take or Pay והוא ניצל את מלוא הכמות שהתחייב לה, הוא יוכל למכור את העודף במכירה משנית, ובכך יוכל לצמצם את נזקיו.

## קישורים חיצוניים
* 

## הערות שוליים

קטגוריה:חוזים והסכמים
קיפונג'י

**קיפונג'י** (שם מדעי: *Rungwecebus kipunji*) או **מנגבי הרמות** הוא מין של קוף אפריקני החי בין העצים ומזכיר בצורתו בבון קטן. הוא המין היחיד בסוגו והוא מצוי בסכנת הכחדה חמורה בטבע.

## תיאור ומאפיינים
קוף זה גולה בטבע רק ב-2003–2004 ונחשב למין עצמאי. הוא נחשב בעבר למין של מנגבי מהסוג Lophocebus או של מנגבי הביצות, אך בהמשך שייכו אותו לסוג לעצמאי. בדיקות גנטיות גילו שהוא גם קרובם הרחוק של קופי הבבון.

קופים אלו קטנים וגודלם הממוצע 85–90 ס"מ כשמשקלם 10–16 ק"ג. לקופים אלה פרווה עבה בצבע אפור-חום או חום בהיר. בדרך כלל הפנים וכפות הידיים שחורים וקצה הזנב לבן. הזכר והנקבה דומים במאפייניהם. 

קוף זה נדיר מאוד בטבע וחי בעיקר בשמורת הטבע נדונדולו שטנזניה וכן בהרי רונגו ובשמורת הטבע קיטולו שקרובים אליהם. היערות בהם הם חיים מפוצלים עם תת-אוכלוסיות נפרדות בהם.

הקופים התמעטו בגלל מספר פעולות לרבות טריפה, הרס מקום חיות וציד. הם עלולים להיטרף בטבע על ידי נמרים ועיטי כתר וכן להידבק במחלות שונות. המקומיים גם צדים אותם לבשר או להרחקתם מיבוליהם אך עיקר הפגיעה היא בעקבות פעולות האדם הלבן הכורת עצים לשם ייצור עץ ולפחם. 

מצב השימור שלהם כיום הוא "סכנת הכחדה קריטית".

## קישורים חיצוניים

* 

## הערות שוליים

קטגוריה:גנונים
קטגוריה:יונקים יחידים בסוגם
קטגוריה:טנזניה: בעלי חיים אנדמיים
קטגוריה:טנזניה: יונקים
בבון דובי

ממוזער|בבון דובי שותה
**בבון דובי** (שם מדעי: *Papio ursinus*) או **בבון הכף** הוא מין של בבון החי בדרומה של אפריקה בסוונות וערבות עשב או ביצות. משך הריון שלו הוא כ-186 ימים. 

## מאפיינים
הבבון הדובי הוא אחד מהקופים בעלי הזנב הגדולים ביותר ומשקלו 21–45 ק"ג בזכרים ו-12–25 ק"ג בנקבות. אורכם הממוצע 0–115 ס"מ והזנב מגיע ל-45–84 ס"מ. כמו רוב הבבונים גם בבונים אלה בעלי פרווה אפורה ועבה, בעיקר סביב הלחיים אך לא על הפנים הכהות והם בעלי ניבים ארוכים וחוטם מוארך כמו של כלב. הבבונים יודעים לטפס בזריזות לענפים גבוהים ויודעים לקפץ בין העצים, אם כי פחות משאר הקופים.

הם חיים בעיקר על הקרקע בסביבות שונות ומרובות: יערות, סוואנות, ביצות ורמות ואפילו במדבר קלהרי או ברמות דראקנסברג. הם ישנים בלילות בעיקר על צוקים בהם ישנם מאות בבונים.

המבנה החברתי שלהם מורכב מזכרים תקיפים ומבוגרים, נקבות רבות וצאצאים צעירים. בראש הזכרים עומד זכר דומיננטי המקיים קואליציית זכרים המרתיעה יריבים ומעמדה נשאר קבוע בדרך כלל עד שקורה משהו למנהיג או שמגיע יריב חזק יותר. הנקבות כנועות כלפי הזכרים ונקבה חצופה עלולה להינשך על ידם. המריבות ביניהם עלולות להסתיים לעיתים בפציעות חמורות מהניבים אך הם נדירות מאוד.

הבבונים הם אוכלי כל הניזונים מטווח רחב של מזון מפירות ופטריות שונים ועד זרעים עשבים וחרקים וכן נבלות וביצים. הריגה של חולייתן גדול היא מקרה נדיר אם כי לעיתים הם טורפים צבאים צעירים ובמקרה אחד אפילו תינוק אנושי. עם זאת בדרך כלל הם בורחים כשמתקרב אליהם בן אדם. 
כמה בבונים חיים בקרבה לחופי הר השולחן וניזונים ממאכלים שהשפל מביא עמו מהים.

הם נטרפים על ידי נמרים, אריות, צבועים ותנינים והקטנים גם על ידי ברדלסים, פיתונים או עופות דורסים כמו עיט לוחם. בעת סכנה הם קופצים אל העצים או מתגייסים לתקוף את היריב אם הוא קטן מספיק, דבר היכול להניס נמרים ואפילו אריות רעבים.

### מיון
**Papio ursinus ursinus* - נפוץ בדרומה של דרום אפריקה
**Papio ursinus griseipes* - נפוץ בצפונה של דרום אפריקה ודרום זמביה
**Papio ursinus raucana* - נפוץ מנמיביה עד אנגולה

## קישורים חיצוניים

* 

## הערות שוליים

קטגוריה:טקסונים שתוארו בידי רוברט קר
קטגוריה:בעלי חיים שתוארו ב-1792
קטגוריה:גנונים
קטגוריה:דרום אפריקה: יונקים
קטגוריה:זמביה: יונקים
קטגוריה:בוטסואנה: יונקים
קטגוריה:נמיביה: יונקים
קטגוריה:מוזמביק: יונקים
קטגוריה:אנגולה: יונקים
קטגוריה:מגה-פאונה של אפריקה
קטגוריה:בעלי חיים ברמות דרום אפריקה
קטגוריה:יונקים בסוואנה האפריקנית
בבון ירוק

**בבון ירוק** או **בבון גינאה** (שם מדעי: *Papio papio*) הוא מין של קוף בעל זנב מהסוג בבון החי במערב אפריקה

## מאפיינים
הבבון חי במערב אפריקה ביערות בגינאה, סנגל, גמביה, דרום מאורטניה ומערב מאלי. הוא חי ביערות לחים וגם יבשים ולעיתים בסוואנות וערבות עשב שיחיות. 

משקלו 13–26 ק"ג. הוא בעל שיער אדמדם ומעט חום וכן רעמה חומה-זהובה עם פנים כהות בעלי חוטם מוארך. הוא חי על הקרקע וישן על העצים בלילה. הבבונים חיים בלהקות היכולות להכיל עד 200 פרטים ובראשם בבון זכר דומיננטי, סביבו זכרים חזקים וכן נקבות עם צאצאים. המלחמות הפנימיות ביניהם עלולים להסתיים בפצעים חמורים בגלל ניביהם הארוכים.

הבבונים הם אוכלי כל וניזונים מפירות, ירקות, עשבים, זרעים, פטריות, חרקים, ביצים חולייתנים קטנים ולמעשה כל  מה שהם משיגים בשטח. 

מצב השימור של בבונים אלה מוגדר קרוב לסיכון עקב צמצום היערות בהם חיה אוכלוסייתם הקטנה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אנסלם גאייטאן דמארה
קטגוריה:גנונים
קטגוריה:מאלי: יונקים
קטגוריה:בעלי חיים שתוארו ב-1820
קטגוריה:גינאה: יונקים
קטגוריה:יונקים בסוואנה האפריקנית
בבון צהוב

**בַּבּוּן צָהוב** (שם מדעי: *Papio cynocephalus*) הוא מין של קוף בעל זנב מהסוג בבון החי בדרומה של אפריקה.

במין זה שני תת-מינים:
**Papio cynocephalus cynocephalus*
**Papio cynocephalus ibeanus*

בעבר סווג בבון קינדה (*Papio kindae*) לאותו מין אך הוא הועבר למין עצמאי.

## תיאור
בבון זה בעל פרווה חומה-זהבהבה שנתנה לו את השם והוא בעל גוף רזה יותר מקרוביו ורעמה קטנה יחסית. אורכו 84 ס"מ בזכרים ו-60 ס"מ בנקבות ואורך הזנב כמעט כאורך הגוף. משקלם 12–25 ק"ג בממוצע. הלסת מעוגלת יותר משאר הבבונים, אם כי החוטם מוארך והפנים כהות. הם יודעים לזנק ולקפוץ בין העצים.

הבבונים חיים בלהקות ברחבי הסוואנה של מרכז אפריקה הדרומית מקניה וטנזניה עד זימבבואה, ובוצוואנה. הבבונים חיים על הקרקע, אם כי הם ישנים על עצים, וחיים בחבורות המונות עד 200 פרטים. הם אוכלי כל הניזונים בעיקר מעשב, פירות וחרקים אך גם מבשר של נבלות ושל חולייתנים קטנים שונים. במרכז הלהקות עומדת "קואליציית" זכרים דומיננטיים המגינים על הלהקה מטורפים כמו אריות ונמרים וכן מבבונים יריבים. הם נלחמים באכזריות ועלולים לפצוע קשה אחד את השני תוך כדי קרב.

התושבים המקומיים נוהגים להרוג בבונים הפולשים לשדותיהם וחלק צדים אותם למאכל, אך האוכלוסיות שלהם לא נפגעות מכך.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:גנונים
קטגוריה:זימבבואה: יונקים
קטגוריה:בוטסואנה: יונקים
קטגוריה:בעלי חיים שתוארו ב-1766
קטגוריה:סומליה: יונקים
קטגוריה:קניה: יונקים
קטגוריה:מלאווי: יונקים
קטגוריה:יונקים בסוואנה האפריקנית
מנגבי אפור-לחיים

**מנגבי אפור-לחיים** (שם מדעי: *Lophocebus albigena*) הוא מין של קוף בעל זנב מהסוג מנגבי מצוייץ החי ביערות מרכז אפריקה.

התפוצה של קוף זה משתרעת מקמרון עד גבון. הם מזכירים בצורתם בבונים קטנים ושעירים עם פרווה שחורה כמעט לגמרי אף על פי שאזור החזה זהוב והפנים גם כהות. קופים אלה שוכנים בעיקר בין הענפים של היער.

אורכם הממוצע 40–100 ס"מ ומשקלם 1–4 ק"ג. הם אוספים מזון מקרקעית היער אך גם מבין הענפים. הם ניזונים בעיקר מפירות כמו התאנה ומירקות וגם מחרקים, פרחים ועלים.

הם חיים בלהקות המונות 5–30 פרטים ובראשם זכר בודד או כמה זכרים. הצעירים פורשים מהלהקה שלה בגיל צעיר ומחפשים להקה אחרת. הם הרבה יותר רגועים מקרוביהם הבבונים ויכולים לחיות בשטח מספק יחד עם נחלה שכינה.

למין זה 3 תת-מינים:
**Lophocebus albigena albigena*
**Lophocebus albigena johnstoni*
**Lophocebus albigena osmani*

בנוסף אליהם המנגבי האוגנדי (L. ugandae) בעבר נחשב לתת-מין של מנגבי אפור-לחיים אך בדיקת הגולגולות הובילה למסקנה שהוא מין עצמאי.

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:גנונים
קטגוריה:הרפובליקה הדמוקרטית של קונגו: יונקים
קטגוריה:גבון: יונקים
קטגוריה:בעלי חיים שתוארו ב-1850
קולובוס אנגולה

**קולובוס אנגולה** (שם מדעי: *Colobus angolensis*) הוא מין של קוף בעל פרווה שחורה לבנה, החי ביערות הגשם של אפריקה.

קוף זה הוא בעל פרווה עבה ושחורה עם פסים לבנים לאורך קצה הכתפיים ומעלה עד לשערות הארוכות המקיפות את הראש הכהה. הם מגיעים לאורך 50–70 ס"מ ולמשקל 9–20 ק"ג. הזנב יכול להגיע לאורך 75 ס"מ.

## תפוצה ואקולוגיה
הקולובוס חי ביערות שפילה טרופיים וגם ביערות הרים הקרובים לחוף. הפרטים החיים באזורים קרים בעלי פרוות עבות יותר. הם חיים מדרום ועד צפון מזרח נהר הקונגו במדינות סביבה: הרפובליקה של קונגו, הרפובליקה הדמוקרטית של קונגו, הרפובליקה המרכז אפריקאית, קמרון, דרום סודאן, טנזניה וזמביה ונמצאים גם ברוונזורי, בורונדי ואוגנדה. הם חיים גם במזרח אפריקה בהרים מבודדים מקניה עד טנזניה. הם אינם נפוצים דרומה יותר והם נדירים אפילו במדינת אנגולה, על שמה נקרא המין.

מינים אלה צמחוניים כמעט לגמרי וניזונים בעיקר מעלי עצים וגם מפירות שונים וזרעים. האוכלוסיות במזרח טנזניה אוכלות בעיקר פירות עסיסיים. הם עצמם עלולים להיטרף על ידי עופות דורסים, שימפנזות ונמרים.

## קישורים חיצוניים

## הערות שוליים

קטגוריה:בעלי חיים שתוארו ב-1860
קטגוריה:טקסונים שתוארו בידי פיליפ סקלטר
קטגוריה:קופים בעלי זנב
קטגוריה:הרפובליקה הדמוקרטית של קונגו: יונקים
מנגבי הביצות

**מנגבי הביצות** (שם מדעי: *Allenopithecus nigroviridis*) הוא מין של קוף בעל זנב החי במערב אפריקה ומהווה מין יחידי בסוגו.

קוף זה הוא בינוני בגודלו ומגיע לאורך 45–60 ס"מ ולמשקל 6 ק"ג בזכרים והנקבות קטנים מהם מעט.

הם בעלי פרווה שעירה בצבע ירקרק-אפור והפנים אדמדמות. בדומה לרוב הקופים הם יודעים לטפס היטב וגם נוטים להיכנס למים ולשחות.

הקופים הללו חיים במערב אפריקה ברפובליקה של קונגו וברפובליקה הדמוקרטית של קונגו בשטחי יערות וביצות והם מחפשים את מזונם במים ועל היבשה.

כמו רוב הפרימטים הם אוכלי כל וניזונים מפירות, עלים, חרקים, תולעים וביצים.

הם עלולים להיטרף על ידי עופות דורסים, נחשים ושיפמנזת הבונובו. הם גם ניצודים עבור בשרם אך הם לא בסכנה למרות זו ואף על פי שיערות הגשם בהם הם חיים מתמעטים. תוחלת חייהם בטבע מגיעה ל-23 שנה.

## קישורים חיצוניים

* 

## הערות שוליים

קטגוריה:טקסונים שתוארו בידי רג'ינלד אינס פוקוק
קטגוריה:גנונים
קטגוריה:יונקים יחידים בסוגם
קטגוריה:הרפובליקה הדמוקרטית של קונגו: יונקים
קטגוריה:בעלי חיים שתוארו ב-1907
קטגוריה:יונקים חצי-מימיים
קוף ורווט

**קוף ורווט** (שם מדעי: *Chlorocebus pygerythrus*) הוא מין של קוף קטן מהסוג קוף ירוק החי בסוואנות של אפריקה.

## מאפיינים
קופי הוורווט מגיעים לאורך של 50 ס"מ לזכרים ו-40 ס"מ לנקבות ומשקלם 3.9–8 ק"ג בממוצע. הם בעלי פרווה אפורה על הגב ולבנה מהבטן. קצה הראש חום והפנים כהות. זנבם ארוך והם משתמשים בו בשביל לטפס על עצים.

קופים אלה חיים בסוואנות וניזונים על פני הקרקע מזרעים שונים, פירות, חרקים ויצורים קטנים נוספים. הם חיים בחבורות שיכולות להגיע ל-70 פרטים ונשארים באזורי עצים למקרה שטורף יתקרב. הקופים משתמשים בשפה ייחודית בשביל להזהיר את חבריהם והם משתמשם באזעקה ייחודית לכל טורף.

לקופים ישנם טורפים רבים והם מקיימים קריאה מיוחדת לארבעה מסוגי הטורפים העיקריים שלהם: נמרים, עיטים, נחשי פיתון ובבונים. הם מקיימים קריאה מיוחדת לכל טורף האומרת גם כיצד להימלט, למשל ברגע שתוקף עיט הם נמלטים אל הענפים הנמוכים שם העיט לא מצליח לחדור. כל הקופים מבינים איש את שפת רעהו כבר מילדות והם אף פעם לא מתבלבלים בפירוש האזעקה.

## מיון
ישנם 5 תת-מינים:
**C. p. excubitor*
**C. p. hilgerti*
**C. p. nesiotes*
**C. p. pygerythus*
**C. p. rufoviridi*

## גלריה

קובץ:The vervet monkey.jpg
קובץ:Monkey & Baby.JPG
קובץ:Chlorocebus pygerythrus Grüne Meerkatze.JPG
קובץ:Vervet yawn.jpg
קובץ:Vervet monkey eating.jpg|קוף ורווט אוכל בפארק הלאומי קרוגר


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1821
קטגוריה:טקסונים שתוארו בידי פרדריק קיוויה
קטגוריה:גנונים
קטגוריה:בורונדי: יונקים
קטגוריה:טנזניה: יונקים
קטגוריה:יונקים בסוואנה האפריקנית